CELEX: 32011R0428
Language: el
Date: 2011-04-27 00:00:00
Title: Κανονισμός (ΕΕ) αριθ. 428/2011 της Επιτροπής, της 27ης Απριλίου 2011 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

3.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 113/6
            
         ΚΑΝΟΝΙΣΜΌΣ (ΕΕ) αριθ. 428/2011 ΤΗΣ ΕΠΙΤΡΟΠΉΣ
   της 27ης Απριλίου 2011
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα, ο οποίος παρατίθεται στο παράρτημα του παρόντος κανονισμού, πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφώνεται με τον παρόντα κανονισμό.
            
         
               (5)
            
            
               Η επιτροπή τελωνειακού κώδικα δεν γνωμοδότησε εντός της προθεσμίας που ορίστηκε από τον πρόεδρό της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Απριλίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Συσκευή τροφοδοτούμενη από συσσωρευτή, κυλινδρικού σχήματος, με διαστάσεις περίπου 21 cm ύψος, 9 cm διάμετρο, και με βάρος περίπου 310 g (ονομαζόμενη «συσκευή διασποράς αερολύματος»), προοριζόμενη ειδικά να χρησιμοποιείται σε συνδυασμό με ανταλλάξιμο δοχείο αερολύματος.
                              Η συσκευή περιλαμβάνει:
                              
                                          —
                                       
                                       
                                          ηλεκτρομηχανικό σύστημα για την ενεργοποίηση του μηχανισμού ψεκασμού του δοχείου αερολύματος,
                                       
                                    
                                          —
                                       
                                       
                                          αισθητήρα και πλήκτρα για ενεργοποίηση του ηλεκτρομηχανικού συστήματος, και
                                       
                                    
                                          —
                                       
                                       
                                          πλαστικό περίβλημα με άνοιγμα που επιτρέπει τη διασπορά αερολύματος όταν ενεργοποιείται το ηλεκτρομηχανικό σύστημα.
                                       
                                    Η συσκευή, όταν είναι εφοδιασμένη με δοχείο αερολύματος, έχει τη δυνατότητα να καθιστά ευχάριστη την ατμόσφαιρα σε κλειστό χώρο εντός κτηρίου με διασπορά μερίδων αρωματικής ουσίας, είτε όταν ο αισθητήρας ανιχνεύει την παρουσία ατόμου, είτε σε κανονικά προκαθορισμένα διαστήματα.
                           
                        
               
                  8509 80 00
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3(β) στο κεφάλαιο 85 και το κείμενο των κωδικών ΣΟ 8509 και 8509 80 00.
                  Δεδομένου ότι η ίδια η συσκευή δεν εκτοξεύει, διασπείρει ή ψεκάζει, αλλά απλώς ενεργοποιεί τον μηχανισμό ψεκασμού του δοχείου αερολύματος, αποκλείεται η κατάταξή της στην κλάση 8424.
                  Η συσκευή είναι ηλεκτρομηχανική συσκευή με ενσωματωμένο κινητήρα της κλάσης 8509, του είδους που χρησιμοποιείται συνήθως για οικιακή χρήση.
                  Συνεπώς, πρέπει να καταταχθεί στον κωδικό ΣΟ 8509 80 00.
               
            
                  
                              2.
                           
                           
                              Σύνολο προοριζόμενο για λιανική πώληση, αποτελούμενο από:
                              
                                          —
                                       
                                       
                                          ηλεκτρομηχανική συσκευή (αποκαλούμενη «συσκευή διασποράς αερολύματος»), και
                                       
                                    
                                          —
                                       
                                       
                                          ανταλλάξιμο δοχείο αερολύματος.
                                       
                                    Η «συσκευή διασποράς αερολύματος» είναι συσκευή τροφοδοτούμενη από συσσωρευτή, κυλινδρικού σχήματος, με διαστάσεις περίπου 21 cm ύψος, 9 cm διάμετρο, και με βάρος περίπου 310 g, που περιλαμβάνει:
                              
                                          —
                                       
                                       
                                          ηλεκτρομηχανικό σύστημα για την ενεργοποίηση του μηχανισμού ψεκασμού του δοχείου αερολύματος,
                                       
                                    
                                          —
                                       
                                       
                                          αισθητήρα και πλήκτρα για ενεργοποίηση του ηλεκτρομηχανικού συστήματος, και
                                       
                                    
                                          —
                                       
                                       
                                          πλαστικό περίβλημα με άνοιγμα που επιτρέπει τη διασπορά αερολύματος όταν ενεργοποιείται το ηλεκτρομηχανικό σύστημα.
                                       
                                    Το δοχείο αερολύματος περιέχει παρασκευασμένο αποσμητικό χώρου, του κωδικού ΣΟ 3307 49 00.
                              Η συσκευή διασποράς αερολύματος, όταν είναι εφοδιασμένη με δοχείο αερολύματος, έχει τη δυνατότητα να καθιστά ευχάριστη την ατμόσφαιρα σε κλειστό χώρο εντός κτηρίου με διασπορά μερίδων αρωματικής ουσίας, είτε όταν ο αισθητήρας ανιχνεύει την παρουσία ατόμου, είτε σε κανονικά προκαθορισμένα διαστήματα.
                              Το δοχείο αερολύματος είναι αναλώσιμο είδος που όταν αδειάσει μπορεί να αντικαθίσταται από άλλο δοχείο αερολύματος των ίδιων διαστάσεων.
                           
                        
               
                  8509 80 00
               
               
                  Η κατάταξη διέπεται από τους γενικούς κανόνες 1, 3(β) και 6 για την ερμηνεία της συνδυασμένης ονοματολογίας, τη σημείωση 3(β) του κεφαλαίου 85 και το κείμενο των κωδικών ΣΟ 8509 και 8509 80 00.
                  Το συστατικό στοιχείο που προσδίδει στο σύνολο τον ουσιώδη χαρακτήρα του είναι η συσκευή διασποράς αερολύματος, διότι χρησιμοποιείται μονίμως, ενώ το δοχείο αερολύματος πρέπει να αντικαθίσταται όταν είναι κενό.
                  Δεδομένου ότι η ίδια η συσκευή δεν εκτοξεύει, διαχέει ή ψεκάζει, αλλά απλώς ενεργοποιεί τον μηχανισμό ψεκασμού του δοχείου αερολύματος, αποκλείεται η κατάταξή της στην κλάση 8424.
                  Η συσκευή είναι ηλεκτρομηχανική συσκευή με ενσωματωμένο κινητήρα της κλάσης 8509, του είδους που χρησιμοποιείται συνήθως για οικιακή χρήση.
                  Συνεπώς πρέπει να καταταχθεί στον κωδικό ΣΟ 8509 80 00.